Ur. broj: 11-2021-02

Marija Bistrica, 24.03.2021.

**ZAPISNIK SA 3. SJEDNICE SKUPŠTINE**

**TURISTIČKE ZAJEDNICE OPĆINE MARIJA BISTRICA**

Održane od 16. ožujka 2021. (utorak) do 24. ožujka 2021. (srijeda) elektronskim putem sukladno Naputku Ministarstva turizma i sporta Republike Hrvatske za održavanje sjednica skupština i turističkih vijeća turističkih zajednica sazvane pozivom od 16. ožujka 2021. u kojem je bio predložen sljedeći dnevni red:

1. Verificiranje zapisnika s 2. sjednice Skupštine,
2. Nadzor nad poslovanjem TZO Marija Bistrica za 2020., te donošenje zaključka i mišljenja o poslovanju
3. Izvješće o izvršenju programa rada za 2020. godinu,
4. Izvješće o radu Turističkog vijeća za 2020. godinu,
5. Prijedlog 1. izmjene programa rada s financijskim planom za 2021. godinu,
6. Pitanja i prijedlozi.

Poziv za sjednicu Skupštine zajedno s dnevnim redom i pripadajućim materijalima dostavljeni su članovima Skupštine sukladno odredbi članka 41. Poslovnika o radu Skupštine Turističke zajednice općine Marija Bistrica od 10. lipnja 2020.

Članovima Skupštine uz sam poziv, upućen je e-mail dana 16. ožujka sukladno Naputku Ministarstva turizma I sporta Republike Hrvatske za održavanje sjednica skupština i turističkih vijeća turističkih zajednica.

Elektronskim putem (e-mail-om) dobiveni su odgovori od gospođe Zrinke Brlečić Švaljek, gospođe Petre Gajski, gospođe Ivane Višek, gospodina Ilije Andabaka, gospodina Miroslava Štagara te gospodina Tomislava Boca, gospođe Katice Micak i gospođe Gordane Mahmet Habazin, odnosno sjednici je prisustvovalo 8 od 11 članova Skupštine, te predsjednik Josip Milički, te je postignut kvorum.

Gospođa Mateja Janečić Miketić, stručna suradnica Turističke zajednice sastavlja ovaj zapisnik.

**Ad 1) ODRŽAVANJE SJEDNICE I PRIJEDLOG DNEVNOG REDA I VERIFIKACIJA ZAPISNIKA S 2. SJEDNICE SKUPŠTINE**

Skupštinu je održao predsjednik Turističke zajednice općine Marija Bistrica elektronskim putem te je poslao predloženi dnevni red:

1. Verificiranje zapisnika s 2. sjednice Skupštine,
2. Nadzor nad poslovanjem TZO Marija Bistrica za 2020., te donošenje zaključka i mišljenja o poslovanju
3. Izvješće o izvršenju programa rada za 2020. godinu,
4. Izvješće o radu Turističkog vijeća za 2020. godinu,
5. Prijedlog 1. izmjene programa rada s financijskim planom za 2021. godinu,
6. Pitanja i prijedlozi.

Predsjednik predlaže donošenje odluke o utvrđivanju predloženog dnevnog reda.

Za usvajanje predloženog dnevnog reda glasovalo je 8 članova te se donosi sljedeća:

**Odluka**

o usvajanju dnevnog reda

Članak 1.

1. Verificiranje zapisnika s 2. sjednice Skupštine,
2. Nadzor nad poslovanjem TZO Marija Bistrica za 2020., te donošenje zaključka i mišljenja o poslovanju
3. Izvješće o izvršenju programa rada za 2020. godinu,
4. Izvješće o radu Turističkog vijeća za 2020. godinu,
5. Prijedlog 1. izmjene programa rada s financijskim planom za 2021. godinu,
6. Pitanja i prijedlozi.

Članak 2.

Ova Odluka stupa na snagu danom donošenja.

Predsjednik šalje na uvid zapisnik sa 2. sjednice Skupštine.

Na zapisnik nitko nije imao prijedloga niti primjedbi, te stoga predsjednik predlaže glasanje o verifikaciji istog.

Za prijedlog je glasalo 8 članova Skupštine, te se donosi sljedeća

**Odluka**

Članak 1.

Verificira se zapisnik sa 2. sjednice Skupštine održane 29. prosinca 2020.,

Članak 2.

Ova Odluka stupa na snagu danom donošenja.

**Ad 2) NADZOR NAD POSLOVANJEM TZO MARIJA BISTRICA ZA 2020., TE DONOŠENJE ZAKLJUČKA I MIŠLJENJA O POSLOVANJU**

Kako je donošenjem novog Zakona o turističkim zajednicama i promicanju hrvatskog turizma ukinuto tijelo turističke zajednice nadzorni odbor, poslovi nadzora nad poslovanjem postali su poslovi Skupštine turističke zajednice.

U elektroničkoj pošti koja je poslana dana 16. ožujka nalazili su se potrebni materijali za nadzor poslovanja.

Za prihvaćanje nacrta zaključka i mišljenja o poslovanju TZO Marija Bistrica za 2020. glasalo je 8 članova Skupštine te se donosi slijedeća:

**Odluka**

**o donošenju** **zaključka i mišljenja o poslovanju TZO Marija Bistrica za 2020.**

Članak 1.

Nakon pregleda materijala vezanih za nadzor nad poslovanjem, usvaja se Zaključak i mišljenje o poslovanju TZO Marija Bistrica za 2020. godinu.

Članak 2.

Ova Odluka stupa na snagu danom donošenja.

**AD 3) IZVJEŠĆE O IZVRŠENJU PROGRAMA RADA ZA 2020. GODINU**

Iz tablice Prihoda i rashoda za razdoblje od 01. 01. do 31.12.2020. vidljivo je da su prihodi ostvareni u iznosu od 87,72% planiranih, dok su rashodi ostvareni u iznosu 96,37% planiranih.

Najveći pad u prihodima je uočen kod prihoda od turističke pristojbe koji su ove godine iznosili 26.073,56 kuna, dok su u 2019. iznosili 137.412,19, odnosno u 2020. je ostvareno 81% manje prihoda od turističke pristojbe. Turistička članarina je ostvarena u iznosu za 32% manje u odnosu na 2019.

Također, smanjeni su i troškovi manifestacija s obzirom da je većina planova stavljena van snage.

Razlika u izvješćima koja se predaju na FINA-u i koja se rade sukladno Zakonu o financijskom poslovanju i računovodstvu neprofitnih organizacija te izvješća koje se radi sukladno Zakonu o turističkim zajednicama nastaje jer se u financijska izvješća uključuje amortizacija (ove godine u iznosu od 43.608,65) te se u financijsko izvješće ne mogu uključiti sredstva koja smo povukli sa deviznog računa kako bismo podmirili troškove nabave Srca dobrodošlice (30.000,00 kuna). Zbog toga je nastala razlika od 30.000,00 u prihodima i 13.608,65 u rashodima.

S obzirom na nastalu situaciju i smanjenje prihoda, nastao je manjak poslovanja u iznosu od 68.418,91 koji se treba sanirati u narednim poslovnim godinama.

S obzirom da nije bilo pitanja i prijedloga, predsjednik predlaže očitovanje o prihvaćanju Izvješća o izvršenju programa rada za 2020. godinu Turističke zajednice općine Marija Bistrica.

Za prihvaćanje Izvješća o izvršenju programa rada za 2020. godinu Turističke zajednice općine Marija Bistrica glasalo je 8 članova Skupštine te se donosi sljedeća:

**ODLUKA**

**o usvajanju**

**Izvješća o izvršenju Programa rada s godišnjim financijskim izvješćem Turističke zajednice općine Marija Bistrica za 2020. godinu**

Članak 1.

Temeljem prijedloga Turističkog vijeća, Skupština Turističke zajednice općine Marija Bistrica donosi Izvješće o izvršenju Programa rada s godišnjim financijskim izvješćem Turističke zajednice općine Marija Bistrica za 2020. godinu.

Članak 2.

Ova Odluka stupa na snagu danom donošenja.

**AD 4) IZVJEŠĆE O RADU TURISTIČKOG VIJEĆA ZA 2020. GODINU**

Izvješće o radu Turističkog vijeća za 2020. godinu dostavljeno je članovima Skupštine 16. ožujka 2021. kao privitak uz e-mail.

U 2020. Turističko vijeće je održalo 5 sjednica.

Zbog nepovoljnih epidemioloških uvjeta 4 od 5 sjednica je održano online.

Materijali su članovima dostavljeni mailom sukladno Poslovniku o radu Turističkog vijeća.

S obzirom da nije bilo pitanja i prijedloga, predsjednik predlaže očitovanje o prihvaćanju izvješća o radu Turističkog vijeća za 2020.

Za prihvaćanje izvješća o radu Turističkog vijeća za 2020. glasalo je 8 članova Skupštine te se donosi sljedeća

**Odluka**

Članak 1.

Prihvaća se Izvješće o radu Turističkog vijeća Turističke zajednice općine Marija Bistrica za 2020. godinu.

Članak 2.

Ova Odluka stupa na snagu danom donošenja.

**AD 5) PRIJEDLOG 1. IZMJENE PROGRAMA RADA S FINANCIJSKIM PLANOM ZA 2021. GODINU**

Razlog Prijedloga 1. izmjene programa rada s financijskim planom za 2021. godinu odnosi se na uplatu 120.000,00 kuna iz Fonda za turistički nerazvijena područja i kontinent.

Sredstva će se utrošiti na projekte te na funkcioniranje ureda.

Ostali prihodi i rashodi su povećani sukladno tome**.**

S obzirom da nije bilo pitanja i prijedloga, predsjednik predlaže očitovanje o prihvaćanju prijedloga 1. izmjene Programa rada s financijskim planom Turističke zajednice općine Marija Bistrica za 2021.

Za prihvaćanje prijedloga 1. izmjene Programa rada s financijskim planom Turističke zajednice općine Marija Bistrica za 2021. glasalo je 8 članova Skupštine te se donosi slijedeća:

**Odluka**

Članak 1.

Prihvaća se 1. izmjena Programa rada s financijskim planom Turističke zajednice općine Marija Bistrica za 2021.

Članak 2.

Ova Odluka stupa na snagu danom donošenja.

**AD 6)** **PITANJA I PRIJEDLOZI**

Nije bilo daljnjeg očitovanja. Predsjednik se dodatno zahvalio svim članovima Turističke skupštine i zamolio za razumijevanje u ovoj situaciji epidemiološke krize.

Zapisničar: Predsjednik:

Mateja Janečić Miketić, mag. oec. Josip Milički